Ezért jár Zuckerberg mindig ugyanabban a pólóban
A Facebook atyja - szinte kivétel nélkül – minden rendezvényen ugyanabban a szürke pólóban tűnik fel. Az ennek okát firtató kérdésre az IT-guru meglepő választ adott.
Akinek eddig nem tűnt volna fel, a legnépszerűbb közösségi oldal alapítója mindig ugyanabban – vagy legalábbis ugyanolyan – szürke pólóban prezentál, tárgyal, vitázik vagy éppen sétálgat. A csütörtökön megtartott „online lakossági fórumán” a Facebook-felhasználók több nap alatt gyűjtött, és a legtöbbek által lájkolt kérdéseire adott választ. Meglepő módon az egyik legnépszerűbb az öltözékét firtató volt, aminél még meglepőbb maga a válasz volt. A publikum feltételezhetően valamilyen mókás hárításra számított, de Zuckerberg nem viccelte el a dolgot: „Igazán le akarom egyszerűsíteni a hétköznapi élettel járó rutinfeladatokat és a lehető legkevesebbre szűkíteni a döntést igénylő szituációkat. Még a legegyszerűbb döntések is – például, hogy milyen ruhát vegyek fel reggel vagy mit egyek reggelire – energiát szívnak el és fárasztóak, még ha nagyon ki mértékben is. Egyszerűen nem akarom ilyen dolgokra fecsérelni az energiámat” – mondta Zuckerberg, majd így folytatta: „Abban a szerencsés helyzetben vagyok, hogy amikor felkelek és munkába állok, a tevékenységemmel több millió embert szolgálhatok. Úgy érzem, hogy nem végzem rendesen a dolgomat, ha olyan léhaságokra pazarolom a figyelmemet, mint az öltözékem.

A Facebook alapító rámutatott, hogy sokan más, az emberiségre nagy hatást gyakorló vezető él ugyanezzel a stratégiával, például Barack Obama vagy a néhai Steve Jobs is. Sőt, állítólag az Apple vezér azt akarta, hogy a cég alkalmazottjai is mind ugyanígy járjanak el - olvasható a Business Insideren.

Keressük a legjobb kisvállalkozói honlapot! Pályázzon jól működő honlapjával, részletekről itt olvashat, a pályázati űrlapot pedig itt találja.

Ha szeretne további hasznos híreket olvasni, hírlevelünkre feliratkozva megteheti!
Mark Zuckerberg én és a cégem Facebook Steve Jobs